Diari Oficial de la Generalitat Valenciana


Sumari del DOGV 3097, del 10-10-1997 (1997/10653)

ORDRE de 19 de setembre de 1997, de la Conselleria d'Obres Públiques, Urbanisme i Transports, per la qual s'aprova l'ampliació de l'import total màxim d'ajudes a ens locals per a l'execució d'obres en matèria de proveïment d'aigua, sanejament i defensa contra avingudes, així com unes altres actuacions relacionades amb aquestes obres, convocades per Ordre d'aquesta Conselleria, de 29 de gener de 1997.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3097

Data del DOGV
:   10-10-1997

Secció del DOGV
:   CONVENIS I ACTES - CONCESSIÓ DE SUBVENCIONS ADMINISTRATIVES

Número del document
:   1997/10771


Data del document
:   19-09-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

3394 ORDRE de 19 de setembre de 1997, de la Conselleria d'Obres Públiques, Urbanisme i Transports, per la qual s'aprova l'ampliació de l'import total màxim d'ajudes a ens locals per a l'execució d'obres en matèria de proveïment d'aigua, sanejament i defensa contra avingudes, així com unes altres actuacions relacionades amb aquestes obres, convocades per Ordre d'aquesta Conselleria, de 29 de gener de 1997. [97/Q10622]
  
Mitjançant l'Ordre de 29 de gener de 1997, d'aquesta Conselleria (DOGV número 2.924, de 6 de febrer), es va publicar la convocatòria d'ajudes a ens locals per a l'execució d'obres en matèria de proveïment, sanejament i defensa contra avingudes, així com unes altres actuacions relacionades amb aquestes obres.
  
A causa del gran nombre de sol·licituds rebudes, s'ha autoritzat l'ampliació en 713.971.841 de pessetes de la línia de subvenció 702/000/97 del programa 512.10.
  
Amb aquest fi i de conformitat amb les atribucions que em confereixen l'article 35 de la Llei 5/1983, de la Generalitat Valenciana, de 30 de desembre, de Govern Valencià,
  
ORDENE
  
Article únic
  
Ampliar la línia de subvenció 702 de programa 512.10 en 883.179.512 de pessetes, a fi d'atendre un major nombre de peticions rebudes dins del termini que s'establia en la convocatòria d'ajudes a ens locals per a l'execució d'obres en matèria de proveïment, sanejament i defensa contra avingudes, així com unes altres actuacions relacionades amb aquestes obres.
  
Contra aquesta ordre, que posa fi a la via administrativa, es podrà interposar recurs contenciós administratiu davant del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la publicació d'aquesta en el Diari Oficial de la Generalitat Valenciana.
  
Per a la interposició del mencionat recurs serà requisit imprescindible que, amb caràcter previ, el recurrent comunique a aquest òrgan la interposició del recurs. Tot això de conformitat amb allò que s'estableix en els articles 57.2.f) i 58 de la Llei Reguladora de la Jurisdicció Contenciosa Administrativa de 27 de desembre de 1956; l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tot això sense perjudici que es puga exercitar qualsevol altre recurs que s'estime oportú.
  
València, 19 de setembre de 1997
  
El conseller d'Obres Públiques, Urbanisme i Transports